
VYRIAUSIOJO FINANSININKO PAREIGYBĖS APRAŠYMAS


I. BENDROSIOS NUOSTATOS

1. Šis viešosios įstaigos „Indėlių ir investicijų draudimas“ (toliau – IID) Vyriausiojo finansininko pareigybės aprašymas nustato pareigybei keliamus kvalifikacinius reikalavimus, pavaldumo santykius, tikslą, funkcijas, teises ir pareigas bei atsakomybę.
2. Vyriausiasis finansininkas tiesiogiai pavaldus IID direktoriui.

II. KVALIFIKACINIAI  REIKALAVIMAI

3. Šias pareigas užimantis darbuotojas turi:
3.1. turėti aukštąjį universitetinį išsilavinimą finansų ar ekonomikos srityje;
3.2. turėti ne mažesnę kaip 5 metų finansų planavimo, biudžetavimo, finansinės analizės, finansinių ataskaitų sudarymo, finansų valdymo, ir finansinės apskaitos tvarkymo patirtį; 
3.3. išmanyti Lietuvos Respublikos teisės aktus, reglamentuojančius įmonių (pageidautina viešojo sektoriaus) finansinę apskaitą, finansinių ataskaitų sudarymą, ir gebėti juos taikyti, atliekant sudėtingas ir (arba) didelės apimties užduotis;
3.4. gerai mokėti lietuvių kalbą, taip pat anglų kalbą ne žemesniu kaip B1 lygiu;
3.5. mokėti dirbti „Microsoft Office“ programiniu paketu („Word“, „Excel“, „PowerPoint“, „Outlook“), 
3.6. mokėti dirbti  finansų valdymo ir apskaitos informacinėmis sistemomis;
3.7. išmanyti dokumentų rengimo, tvarkymo ir finansinės apskaitos taisykles;
3.8. turėti žinių ekonomikos, finansų, rinkodaros, bankininkystės, draudimo, teisės, verslo srityse;
3.9. gebėti vertinti finansinius duomenis, prognozuoti finansinius poreikius, išmanyti finansų, apskaitos ir ataskaitų standartus, finansinės apskaitos reikalavimus, rinkos ekonomiką ir šalies mokesčių sistemą, viešųjų pirkimų pagrindus;
3.10. Gebėti parengti finansines ataskaitas ir metines pajamų ir sąnaudų sąmatas, vykdyti finansinės veiklos stebėseną ir atlikti analizę, atliekant sudėtingas ir (arba) didelės apimties užduotis;
3.11. gebėti sisteminti, analizuoti informaciją ir rengti išvadas, savarankiškai planuoti ir organizuoti savo darbą, turėti projektų valdymo pagrindus;
3.12. turėti gerus bendravimo ir bendradarbiavimo įgūdžius, gebėti dirbti komandoje ir efektyviai komunikuoti su skirtingais asmenimis.

III. PAREIGYBĖS TIKSLAS

5. Vyriausiasis finansininkas, vadovaudamasis Lietuvos Respublikos ir IID vidaus teisės aktais, užtikrina IID ir administruojamų fondų finansų valdymą, planavimą, finansų apskaitą, finansinę kontrolę, atskaitomybę ir turto valdymą, „keturių akių“ principo taikymą finansų valdymo procesuose,.

IV. PAGRINDINĖS FUNKCIJOS

6.  Vyriausiasis finansininkas atlieka šias funkcijas:
6.1. formuoja IID ir administruojamų fondų finansų valdymo bei planavimo principus, rengia finansines prognozes ir analizes, vertina strateginių sprendimų finansinį poveikį ir teikia vadovybei siūlymus dėl finansinių išteklių planavimo ir efektyvaus panaudojimo
6.2. taip pat teikia finansines įžvalgas ir siūlymus vadovybei strateginiams ir veiklos sprendimams priimti;
6.3. organizuoja ir užtikrina IID bei administruojamų fondų finansinės apskaitos tvarkymą pagal teisės aktų ir taikomų apskaitos standartų reikalavimus;
6.4. užtikrina ūkinių operacijų, pajamų, išlaidų, pinigų srautų ir kitų finansinių duomenų teisingą registravimą apskaitoje bei finansinių dokumentų tinkamą tvarkymą, saugojimą ir archyvavimą;
6.5. organizuoja ir užtikrina IID bei administruojamų fondų finansinių, mokestinių, statistinių ir kitų privalomų ataskaitų parengimą bei pateikimą nustatytais terminais;
6.6. dalyvauja rengiant IID ir administruojamų fondų strateginius ir veiklos planus, rengia biudžetus, sąmatas, finansines prognozes ir kontroliuoja jų vykdymą;
6.7. vykdo išankstinę finansų kontrolę, vertina ūkinių operacijų teisėtumą, pagrįstumą, atitiktį patvirtintiems biudžetams ir dokumentų tinkamumą;
6.8. analizuoja IID ir administruojamų fondų finansinius rezultatus, pajamas, išlaidas, pinigų srautus ir kitus finansinius rodiklius bei teikia IID direktoriui pasiūlymus dėl finansinės veiklos efektyvumo, išteklių panaudojimo ir procesų tobulinimo;
6.9. analizuoja IID ir administruojamų fondų finansavimo poreikį ir galimus finansavimo šaltinius, vertina su jais susijusias finansines rizikas ir teikia pasiūlymus dėl jų valdymo;
6.10. organizuoja ir koordinuoja mokėjimų vykdymą, pagal poreikį pats vykdo finansines operacijas ir registruoja jų duomenis finansinės apskaitos registruose;
6.11. formuoja ir tobulina IID bei administruojamų fondų finansų valdymo ir apskaitos procesus, rengia ir atnaujina finansinę veiklą reglamentuojančius vidaus teisės aktus, metodikas ir tvarkas;
6.12. teikia IID vadovybei, struktūriniams padaliniams ir kitoms suinteresuotoms šalims finansinę informaciją, konsultacijas ir duomenis pagal kompetenciją;
6.13. pagal kompetenciją dalyvauja rengiant ir įgyvendinant projektus, rengia su jų finansais susijusią informaciją ir atskaitomybę;
6.14. finansinės apskaitos klausimais koordinuoja apskaitos specialisto darbą, paskirsto su finansine apskaita susijusias užduotis, kontroliuoja jų vykdymą, teikia VOS skyriaus vadovui pasiūlymus dėl darbuotojo kompetencijų tobulinimo ir pagal poreikį inicijuoja pareigybės funkcijų peržiūrą;
6.15. pavaduoja apskaitos specialistą jo nesant ir užtikrina finansinės apskaitos funkcijų tęstinumą;
6.16. pagal kompetenciją dalyvauja IID veiklos planavimo, valdymo, darbo grupių ir kituose sprendimų priėmimo procesuose;
6.17. palaiko ryšius ir bendradarbiauja su institucijomis bei kitomis organizacijomis finansų ir apskaitos klausimais;
6.18. užtikrina finansų veikloje naudojamos konfidencialios informacijos, asmens duomenų ir kitų saugomų duomenų tinkamą tvarkymą ir apsaugą;
6.19. vykdo kitus IID direktoriaus pavedimus, susijusius su pareigybės funkcijomis.

V. PAREIGOS IR ATSAKOMYBĖ

7. Vyriausiasis finansininkas privalo:
7.1. vykdydamas funkcijas, laikytis įstatymuose, kituose teisės aktuose, vidiniuose dokumentuose nustatytos tvarkos;
7.2. derinti priimamus sprendimus su tiesioginiu vadovu ir kitais suinteresuotais padaliniais, jeigu sprendimai yra susiję su šių padalinių veikla;
7.3.  užtikrinti savo veikloje naudojamų duomenų apsaugą ir konfidencialumą;
7.4. naudoti konfidencialią informaciją tokiu būdu, kad tretieji asmenys neturėtų galimybės su ja susipažinti bei pasinaudoti;
7.5. užtikrinti tinkamą rengiamų dokumentų, rengiamų dokumentų, vykdomų darbų ir jų rezultatų kokybę bei jų atlikimą nustatytais terminais; 
7.6.  tvarkyti ir saugoti dokumentus, susijusius su vyriausiojo finansininko veikla, kad būtų užtikrintas funkcijų tęstinumas;
7.7. darbo priemones naudoti tik su darbu susijusioms funkcijoms vykdyti, jas tausoti ir saugoti;
7.8.  nedelsiant informuoti tiesioginį vadovą apie įvykusius arba įtariamus pažeidimus.
8. Vyriausiasis finansininkas už netinkamą funkcijų ir pareigų vykdymą atsako Lietuvos Respublikos darbo kodekso ir kitų teisės aktų nustatyta tvarka.

VI. TEISĖS

9. Vyriausiasis finansininkas turi šias teises:
9.2. turėti tinkamas darbo sąlygas ir priemones;
9.3. gauti iš IID ir jos darbuotojų informaciją bei kitus išteklius, reikalingus savo užduotims ir funkcijoms įvykdyti;
9.4. siūlyti būdus, kaip tobulinti jo ir/ar kitų skyriaus darbuotojų darbą ir IID procesus;
9.5. susipažinti su administracijos sprendimais, susijusiais su jo veikla, vadovaujantis „būtinumo žinoti“ principu;
9.6. naudotis IID kompiuteriniais tinklais, sukurtomis duomenų bazėmis, kitais informacijos šaltiniais darbo funkcijų vykdymui;
9.7. [bookmark: _Hlk153810091]kelti kvalifikaciją seminaruose, konferencijose, mokymuose ir kituose renginiuose 
9.8. naudotis galiojančių teisės aktų nustatytomis socialinėmis garantijomis, draudimu ir teisėmis;
9.9. naudotis ir kitomis teisėmis, kurios yra numatytos teisės aktuose.

